2013.gada 12.martā Rīkojums Nr. 86

Rīgā (prot. Nr. 14 2.§)

**Grozījumi Ministru kabineta 2009.gada 24.septembra rīkojumā Nr.641**

**"Par nekustamā īpašuma "Smiltenes lauksaimniecības tehnikums" daļas nodošanu privatizācijai"**

Izdarīt Ministru kabineta 2009.gada 24.septembra rīkojumā Nr.641 "Par nekustamā īpašuma "Smiltenes lauksaimniecības tehnikums" daļas nodošanu privatizācijai" (Latvijas Vēstnesis, 2009, 154.nr.) šādus grozījumus:

1. Aizstāt 1.punktā skaitli "78,9" ar skaitli "80,69".

2. Izteikt 2.punktu šādā redakcijā:

"2. Izglītības un zinātnes ministrijai veikt nepieciešamās darbības, lai:

2.1. no nekustamā īpašuma "Smiltenes lauksaimniecības tehnikums" (nekustamā īpašuma kadastra Nr. 9480 006 0035, adrese – Smiltenes novads, Smiltenes un Launkalnes pagasts) atdalītu neapbūvētu zemesgabalu – zemes vienību (zemes vienības kadastra apzīmējums 9480 006 0032) 85,9 ha platībā – Smiltenes novada Smiltenes pagastā;

2.2. no zemes vienības (zemes vienības kadastra apzīmējums 9480 006 0032) 85,9 ha platībā Smiltenes novada Smiltenes pagastā atdalītu augļu dārza zemi 4,03 ha platībā un zemes vienību 1,18 ha platībā, tai skaitā valsts meža zemi 0,32 ha platībā."

Ministru prezidents V.Dombrovskis

Ekonomikas ministrs D.Pavļuts